
ROMÂNIA
JUDEŢUL SATU MARE
CONSILIUL LOCAL AL
MUNICIPIULUI SATU MARE

HOTĂRÂREA NR. 257/24.09.2026
privind aprobarea organigramei și a statului de funcții
ale Direcției de Asistență Socială Satu Mare
 
Consiliul Local al Municipiului Satu Mare,
Analizând proiectul de hotărâre înregistrat sub nr. 54507/22.09.2026, referatul de aprobare al Primarului Municipiului Satu Mare, înregistrat cu nr.54508/22.09.2026, în calitate de inițiator, raportul de specialitate al Serviciului Managementul Resurselor Umane, înregistrat sub nr. 54512/22.09.2026, avizele comisiilor de specialitate ale Consiliului Local Satu Mare,
Având în vedere adresa nr. 15912/22.09.2026 înaintată executivului de către directorul executiv al Direcției de Asistență Socială Satu Mare, înregistrată la sediul instituției sub nr. 54483/22.09.2026 și nota de fundamentare a Serviciului Resurse Umane Salarizare din cadrul Direcției de Asistență Socială Satu Mare cu nr. 15808/18.09.2026,
În conformitate cu prevederile:

· art. 385 alin. (3), art. 386, art. 393, art. 405, art. 407 art. 409 alin. (1) și alin. (3) lit. c), art. 477, art. 478, art. 479, art. 518 lit. c) art. 539 lit. b), art. 540, art. 541 alin. (1) lit. a). din O.U.G. nr. 57/2019 privind Codul Administrativ, cu modificările și completările ulterioare, coroborate cu prevederile art. 40 alin. (1) lit. a) și lit. b) din Legea nr. 53/2003 Codul Muncii, republicat, cu modificările și completările ulterioare,
· art. 30, art. 112 din Legea asistenței sociale nr. 292/2011, cu modificările și completările ulterioare,
· Legii nr. 217/2026 privind diminuarea risipei alimentare, republicată, cu modificările și completările ulterioare,
· prevederilor H.G. nr. 1336/2022 aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, cu modificările și completările ulterioare,
· art. 1, art. 2 alin. (1) lit. a), art. 3 alin. (1), alin. (4), art. 10, art. 11, art. 31 ale Legii nr. 153/2017 Legea-cadru privind salarizarea personalului plătit din fonduri publice, cu modificările și completările ulterioare,
· art. 14 al Legii nr. 273/2006 privind finanțele publice locale, cu modificările și completările ulterioare,
· Standardului 4 Structura organizatorică din Ordinul SGG nr. 600/2018 privind aprobarea Codului controlului intern managerial al entităților publice,

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,
În conformitate cu prevederile art. 129 alin. (1) alin. (2) lit. a) și alin. (3) lit. c) din O.U.G. nr. 57/2019 privind Codul administrativ, cu modificările și completările ulterioare,
În temeiul prevederilor art. 139 alin. (1) şi art. 196 alin. (1) lit. a) din O.U.G.                   nr. 57/2019 privind Codul administrativ, cu modificările și completările ulterioare,
Adoptă prezenta,
H O T Ă R Â R E:

Art. 1. Se aprobă suplimentarea numărului de posturi la Direcția de Asistență Socială Satu Mare, de la 610 posturi la 619 posturi.

Art. 2. Se aprobă organigrama Direcției de Asistență Socială Satu Mare, conform Anexei nr. 1, care face parte integrantă din prezenta hotărâre.

Art. 3. Se aprobă statul de funcții al Direcției de Asistență Socială Satu Mare, conform Anexei nr. 2, care face parte integrantă din prezenta hotărâre.

Art. 4. Primarul Municipiului Satu Mare duce la îndeplinire prezenta hotărâre, prin intermediul Serviciului Managementul Resurselor Umane din cadrul Primăriei Municipiului Satu Mare și al directorului executiv al Direcției de Asistență Socială Satu Mare. 

Art. 5. Prezenta hotărâre abrogă prevederile Hotărârii Consiliului Local      Satu Mare nr. 290/27.11.2025 privind aprobarea statului de funcții al Direcției de Asistență Socială Satu Mare, precum și prevederile Hotărârii Consiliului Local      Satu Mare nr. 235/30.06.2024 privind aprobarea numărului de posturi bugetate, a organigramei și a statului de funcții al Direcției de Asistență Socială Satu Mare.
Art.6. Prezenta hotărâre se comunică:

· Instituției Prefectului-Județul Satu Mare,

· Primarului Municipiului Satu Mare, 

· Agenției Naționale a Funcționarilor Publici prin grija Direcției de Asistență Socială Satu Mare,

· Serviciului Managementul Resurselor Umane,

· Direcției de Asistență Socială Satu Mare,

· Se publică în Monitorul Oficial Local al Municipiului Satu Mare.

                Președinte de ședință,                            Contrasemnează

                Cernea Victor - Ioan                               Secretar general,
                                                                             Mihaela Maria Racolța

Prezenta hotărâre a fost adoptată în ședință ordinară cu respectarea prevederilor art. 139 alin. (1) din O.U.G. nr. 57/2019 privind Codul administrativ, cu modificările și completările ulterioare;

	Total consilieri în funcţie
	23

	Nr. total al consilierilor prezenţi
	23

	Nr. total al consilierilor absenţi
	0

	Voturi pentru
	23

	Voturi împotrivă
	0

	Abţineri
	0

